OzLabs/hebrew-wiki-articles huggingface dataset:
יחסי מלטה–קזחסטן

יחסי מלטה–קזחסטן הם היחסים הדיפלומטיים הרשמיים שבין רפובליקת מלטה לבין רפובליקת קזחסטן.

== היסטוריה ==
היחסים הדיפלומטיים הרשמיים והמלאים שבין רפובליקת מלטה לבין רפובליקת קזחסטן כוננו ב-4 בפברואר 1993. באוגוסט 2013 מינתה מלטה שגריר לא תושב לקזחסטן. מן הצד השני ב-2017 מינתה קזחסטן שגריר לא תושב למלטה, השגריר הוא תושב רומא, בירת איטליה ושגריר קזחסטן גם בה.

ב-2015 הסתכם הסחר הכולל שבין קזחסטן לבין מלטה בשווי של 592.4 מיליון דולר אמריקאי. ב-2015 עמד הייצוא הקזחי למלטה על 591.7 מיליון דולר אמריקאי ומן הצד השני עמד הייבוא הקזחי ממלטה על 700,000 דולר אמריקאי.

ב-5 בנובמבר 2015 נפגשו בלוקסמבורג שרי החוץ של שתי המדינות.

== נציגויות דיפלומטיות ==
* מלטה אינה מיוצגת בקזחסטן, הן בדרג השגרירות והן בדרג הקונסולרי. מלטה מינתה שגריר לא תושב לקזחטסן.
* קזחסטן אינה מיוצגת במלטה, הן בדרג השגרירות והן בדרג הקונסולרי. קזחסטן מינתה שגריר לא תושב למלטה.

== קישורים חיצוניים ==
* [http://mfa.gov.kz/en/content-view/sotrudnichestvo-respubliki-kazakhstan-s-respublikoj-malta יחסי קזחסטן – מלטה], אתר משרד החוץ הקזחי
ההונאה הגדולה

ההונאה הגדולה (באנגלית: The Hummingbird Project; מילולית: פרויקט יונקי הדבש) הוא סרט מותחן דרמה קנדי-בלגי משנת 2018 העוסק בסחר בתדירות גבוהה וגישת שוק ישירה של השהיה אולטרה-נמוכה, שנכתב ובוים על ידי קים נגוין בהפקת פייר אוון. בסרט מככבים ג'סי אייזנברג, אלכסנדר סקארסגארד, סלמה הייק ומיכאל מנדו.

הסרט יצא לבכורה העולמית בפסטיבל הסרטים הבינלאומי בטורונטו ב-8 בספטמבר 2018. הוא יצא להקרנות מסחריות בארצות הברית ב-15 במרץ 2019, על ידי חברת The Orchard ויצא ב-22 במרץ 2019 בקנדה על ידי חברת Elevation Pictures.

== עלילה ==
שני בני דודים מניו יורק, הסוחרים במניות בתדירות גבוהה מסתכסכים עם אווה, הבוסית הקודמת שלהם, במאמץ לעשות מיליונים במסחר אלקטרוני על ידי פריסת מערכת סיבים אופטיים מהבורסה של קנזס לניו יורק כדי להאיץ את עסקאות המניות ובכך יוכלו לנצח את מתחריהם בסחר המניות. אך בדרך לשם הם יגלו שאווה לא תבחל בשום אמצעי על מנת לעצור אותם.

== שחקנים ודמויות ==
* ג'סי אייזנברג בתפקיד וינסנט זאלסקי
* אלכסנדר סקארסגארד בתפקיד אנטון זלסקי
* סלמה הייק בתפקיד אווה טורס
* מייקל מנדו בתפקיד מארק וגה
* שרה גולדברג כמאשה
* אנה מגווייר בתפקיד ג'ני
* פרנק שורפיון בתפקיד בריאן טיילור
* יוהאן הלדנברג בתפקיד איש האמיש הזקן
* קווסי סונגוי בתפקיד המהנדס ריי
* עאישה עיסא בתפקיד אופליה טרולר

== הפקה ==
במאי 2017 הוכרז כי ג'סי אייזנברג ואלכסנדר סקארסגארד יצטרפו לצוות הסרט, עם קים נגוין, המביים מתוך תסריט שהוא בעצמו כתב. פייר אוון שימש כמפיק ואילו בריאן קוואנו-ג'ונס ופרד ברגר שימשו כמפיקים בפועל, באמצעות החברותitem וחברות ההפקה Automatik ו-HanWay Films.. בספטמבר 2017, סלמה הייק הצטרפה לצוות השחקנים של הסרט. באוקטובר 2017 הצטרף גם מיכאל מנדו.

הצילומים נערכו בקוויבק בנובמבר 2017.

== הפצה ==
הסרט הוקרן בבכורה עולמית בפסטיבל הסרטים הבינלאומי בטורונטו ב-8 בספטמבר 2018 והיה סרט הפתיחה בפסטיבל הקולנוע הבינלאומי בוונקובר בהמשך אותו החודש. זמן קצר לאחר מכן, חברת The Orchard רכשה את זכויות הפצה של סרט בארצות הברית. הסרט יצא בהפצה מוגבלת בארצות הברית ב-15 במרץ 2019.

== קישורים חיצוניים ==
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים על שוק ההון
קטגוריה:סרטים בריטיים
קטגוריה:סרטים אמריקאיים
קטגוריה:סרטים קנדיים
קטגוריה:סרטי מתח קנדיים
קטגוריה:סרטי 2018
קטגוריה:סרטים באנגלית
אוקראינה (חברת תעופה)

מיזם התעופה "אוקראינה" (באוקראינית: Державне авіаційне підприємство «Україна») היא חברת תעופה בבעלות ממשלתית שבסיסה בקייב, אוקראינה. החברה הוקמה והחלה לפעול בשנת 1996 להפעלת טיסות בשכר מטעם מספר ארגונים מקומיים כולל ממשלת אוקראינה. לחברה צי מטוסים שכמעט כולו מתוצרת סובייטית. נשיא אוקראינה פטרו פורושנקו ידוע גם בתור המנהיג הראשון בעולם שביצע טיסת אח"מ באמצעות מטוס קולי (MiG-29).

== צי ==
=== נוכחי ===
איירבוס A319CJ.]]
צי החברה מורכב מהמטוסים הבאים (נכון לאוגוסט 2019):
{| class="wikitable"
! דגם
! שנה
! כמות
! הערות
! תמונה
|-
| Airbus A319CJ
| 2008
| 1
| UR-ABA
-
| Аn-74TK-300
| 2012
| 1
| UR-AWB
-
| Аn-148-100
| 2017
| 1
| UR-UKR
-
| Мi-8MTV-1
| 2002
| 1
| UR-PAB
}
=== לשעבר ===
בעבר שימשו המטוסים הבאים את נשיא אוקראינה:
{| class="wikitable"
! דגם
! שנת קליטה
! שנת הוצאה משירות
! תמונה
|-
| {{כ}}איליושין איל-62
| 1997
| 2014
-
| טופולב Tu-134
| 1997
| 2014
-
| יאק-40
| 1997
| 2011
}
== ראו גם ==
*רוסיה (חברת תעופה)
== קישורים חיצוניים ==

* 

==הערות שוליים==

קטגוריה:חברות תעופה לאומיות
קטגוריה:חברות תעופה אוקראיניות
יחסי ליכטנשטיין–קזחסטן

יחסי ליכטנשטיין–קזחסטן הם היחסים הדיפלומטיים הרשמיים שבין נסיכות ליכטנשטיין לבין רפובליקת קזחסטן.

== היסטוריה ==
היחסים הדיפלומטיים הרשמיים שבין נסיכות ליכטנשטיין לבין רפובליקת קזחסטן כוננו רשמית לראשונה ב-31 בינואר 2007. בשנת 2017 הואמנה שגרירות קזחסטן בשווייץ על ליכטנשטיין ואיתה השגרירה ז'נאר אייצ'נובה. 

הסחר שבין שתי המדינות הוא זניח ולרוב מסתכם בסכומי כסף פעוטים. בשנת 2015 הוערך הסחר הבילטרלי בין שתי המדינות ב-370,000 דולר אמריקאי כאשר הייצוא הקזחי לליכטנשטיין עומד על 16,500 דולר אמריקאי והייבוא הקזחי מליכטנשטיין עומד על 350,300 דולר אמריקאי.

== ביקורים מדרג גבוה ==
=== מליכטנשטיין לקזחסטן ===
* ראש ממשלת ליכטנשטיין (2010)

== נציגויות דיפלומטיות ==
* ליכטנשטיין אינה מיוצגת בקזחסטן, הן בדרג השגרירות והן בדרג הקונסולרי.
* קזחסטן אינה מיוצגת בליכטנשטיין, הן בדרג השגרירות והן בדרג הקונסולרי. קזחסטן האמינה את שגרירותה שבברן, בירת שווייץ הסמוכה, על ליכטנשטיין.

== קישורים חיצוניים ==
* [http://mfa.gov.kz/en/content-view/sotrudnichestvo-respubliki-kazakhstan-s-knyazhestvom-likhtenshtejn יחסי קזחסטן – ליכטנשטיין], משרד החוץ הקזחי
מרט צ'טין

ילדרים מרט צ'טין (בטורקית: Yıldırım Mert Çetin; נולד ב-1 בינואר 1997) הוא כדורגלן טורקי המשחק בעמדת הבלם באדנה דמירספור.

==קריירת מועדונים==

ב-19 בנובמבר 2017, מרט ערך את הופעת הבכורה שלו במדי גנצ'לרבירליגי בהפסד 2–1 לקייסריספור במסגרת ליגת העל הטורקית.

ב-16 באוגוסט 2019, הוא חתם בשורות רומא מהסרייה א'. ב-27 באוקטובר, צ'טין ערך את הופעת הבכורה שלו בליגה במשחק הבית נגד מילאן, כשנכנס כמחליף של לאונרדו ספינאצולה בדקה ה-77, משחק זה נגמר בניצחון רומא 1–2.

==קישורים חיצוניים==

==הערות שוליים==

קטגוריה:כדורגלנים טורקים
קטגוריה:בלמי כדורגל טורקים
קטגוריה:כדורגלני גנצ'לרבירלי
קטגוריה:כדורגלני רומא
קטגוריה:כדורגלני הלאס ורונה
קטגוריה:כדורגלני קייסריספור
קטגוריה:כדורגלני לצ'ה
קטגוריה:כדורגלני נבחרת טורקיה
קטגוריה:טורקים שנולדו ב-1997
קטגוריה:כדורגלני אדנה דמירספור
אשרת בכר

אשרת בכר (נולדה ב-1978) היא קצינה בצה"ל, בדרגת סגן אלוף (מיל'), אשר שירתה בתפקידה האחרון כסגנית יועצת הרמטכ"ל לענייני מגדר. בכר היא האישה הראשונה בצה"ל שמונתה לתפקיד מפקדת גדוד קרבי.

== ביוגרפיה ==
נולדה וגדלה בפתח תקווה, כבת בכורה במשפחה של שלושה ילדים.

התגייסה לצה"ל בשנת 1996 ושירתה כקשתית במודיעין שדה (כיום: חיל האיסוף הקרבי), שהיה התפקיד הקרבי ביותר שהיה פתוח לנשים באותה התקופה. ארבעה חודשים אחרי גיוסה יצאה לקורס קצינות. במהלך שירותה הצבאי מילאה שורת תפקידים ביניהם מפקדת פלוגה בגדוד נשר, ראש מדור שילוב נשים במטה יועצת הרמטכ"ל לענייני נשים (כיום: יוהל"ם), קצינת אג"ם של בית הספר לאיסוף קרבי, וראש מדור תצפיות.

בדצמבר 2013 הוחלט על מינויה לתפקיד מפקדת גדוד האיסוף הקרבי איתם, תפקיד אליו נכנסה באופן רשמי בקיץ 2014, במהלך מבצע צוק איתן. בכך הפכה אשרת בכר לקצינה הראשונה שמונתה לתפקיד מפקדת גדוד קרבי בצה"ל. בתפקידה זה פיקדה על גדוד האיסוף הקרבי בגזרה הדרומית של משולש הגבולות ישראל-מצריים-ירדן. במסגרת תפקידה זה העלתה את הכשירות של פלוגת הלוחמות, הגבירה את הקושי באימונים, הובילה הטמעת אמצעי לחימה חדשים וטיפלה בתנאי השירות של התצפיתניות.

בשנת 2016 סיימה את תפקידה כמג"דית והחלה בתפקיד סגנית יועצת הרמטכ"ל לענייני מגדר. בתפקידה זה היא עוסקת בסוגיות של שוויון מגדרי וטיפול בחיילים ובחיילות שנפגעו פגיעה מינית, וכן מייצגת את צה"ל בדיונים בכנסת בכל התחומים הקשורים לסוגיות של מגדר.

באוגוסט 2020 השתחררה מצה"ל.

במרץ 2021 עד ספטמבר 2022 מתמחה בפרקליטות פלילים מחוז מרכז.
בפברואר 2023 התגייסה למשטרת ישראל כתובעת משטרתית.

== השכלה ==
בכר יצאה ללימודים באוניברסיטה במסגרת שירותה הצבאי, והיא בוגרת תואר ראשון בפסיכולוגיה, סוציולוגיה וקרימינולוגיה ותואר שני במשפטים. נכון לשנת 2019 היא משלימה תואר ראשון נוסף במשפטים.

לפני קבלת הפיקוד על גדוד איתם השלימה קורס פיקוד ומטה (פו"מ) גלילות.

== חיים אישיים ==
בכר גרושה מאוהד בכר, גם הוא קצין קרבי בשירות קבע, ולשניים בת משותפת.

==קישורים חיצוניים==
* יומן עם איילה חסון, [https://www.youtube.com/watch?v=FazzjbCaQwM "אמי הגנרלית"; על סא"ל אושרת בכר, המג"דית הקרבית הראשונה בצה"ל], יוטיוב, 31 בינואר 2015
* 
* 
* אלמה קינן, מערכת אתר צה"ל, [https://www.idf.il/אתרים/אגף-כוח-האדם/2020/ס-יוהלם-מסכמת-תפקיד/ ישנן בנות: המג"דית שעשתה היסטוריה תולה את המדים אחרי 25 שנה], [https://www.idf.il אתר צה"ל], 28 באוגוסט 2020

== הערות שוליים ==

קטגוריה:מפקדי גדודים בצה"ל
קטגוריה:קצינות צה"ל בדרגת סגן-אלוף
קטגוריה:ישראליות שנולדו ב-1978
קטגוריה:ישראלים שנולדו ב-1978
רכבות אודסה

רכבות אודסה (ברוסית: Одесская железная дорога; באוקראינית: Одеська залізниця) היא מפעילת רכבות באוקראינה, האחראית על מערך הרכבות בעיר אודסה ובפרבריה. שייכת לחברת הרכבות האוקראינית. מערך המסילות שוכן על שטח ששת מחוזות באוקראינה: אודסה, מיקולאייב, חרסון, צ'רקסי, קירובוגרד וויניצה. רכבות אודסה אחראית על כ-20% הובלה ויותר מ-16% מתעבורת הנוסעים של כלל מסילות הברזל באוקראינה. באזור רכבות אודסה נמצאים נמלי ים ונהר גדולים, מה שמבטיח עומס תנועה גבוה.

== היסטוריה ==
=== תקופת האימפריה הרוסית וברית המועצות ===
החלק הראשון של מסילת הרכבת באודסה באורך 222,52 מייל מאודסה לבירסוי עם סניף מרזדלנאה לקוצ'ורגן ועם סניף לרציף הסגר נכנס לתוקף ב-3 בדצמבר 1865 ויום זה מצוין כיום הולדתה של הרכבת באודסה.

בשלושה עשר השנים הבאות הרכבת באודסה התקיימה כמנגנון עצמאי ואז הן הפכו לחלק מחברת המניות המשותפת רכבות דרום-מערב. תחנת הרכבת הראשונה של אודסה הייתה ליד אזור אלכסיס.

סרגיי ויטה ויזמי אודסה גילו התעניינות בארגון תנועת הובלות בין מפעלים גדולים בעיר והעלו גם את הרעיון של בניית קישורי תחבורה חשובים להגנת העיר ולכן נבנה האגף סלובודקה - רומנובקה בנמל אודסה ומאוחר יותר באזור התעשייה החשוב ביותר בעיר - פרסיפ, שסימן עוד יותר את תחילתו של כיוון קולוסובסקוגו.

עם צמיחת תנועת הנוסעים, הוחלט לבנות רכבות ונחנכה תחנת הרכבת ראזדלנאיה, ונעשה שימוש בתחנה קיימת רק עבור רכבות למרחקים ארוכים. תחנת שיפוץ לרכבות הוקמה בשנת 1884 באזור השדרה האיטלקית שחלקה הסמוך נבנה מחדש בכיכר התחנה בעיר ושמה "התחנה הקטנה" כאשר התחנה הקיימת כונתה "התחנה הגדולה". כמו כן נחנך נתיב לשירות היחידות הצבאיות שנמצאות בחוף שבין המזרקה התיכונה ללוסטגרטן, שנהרס בהמשך בשנות השלושים.

פיתוח התחבורה המסילתית באודסה הלך וגדל, אך בשל השטח הקשה מסילות הרכבת הוקמו כמה קילומטרים דרומית לעיר. בניית חיבור דרכים ישיר בין העיר לתחנה דרש נפח גדול של עבודות עפר והיא נערכה מספר שנים.

=== אוקראינה העצמאית ===
בשנת 1992 רכבות אודסה הפכה לחלק מהחברה הלאומית "רכבות אוקראינה". עם השנים בוצע חישמול למסילות הברזל, מה שאיפשר להגדיל את זרימת המכשור החשמלי ולארגן מחדש את התנועה המסילתית. אורך הקווים החשמליים הגיע ל-1,708 ק"מ (שהם 39.9% מהאורך הכולל של הרכבת). לאחר השלמת החשמול של המסילות באודסה נקלטו קטרי רכבת רבים מדגם M62.

==ראו גם==
* רכבות דונצק
* רכבות קרים

== קישורים חיצוניים ==

* 

==הערות שוליים==

קטגוריה:אוקראינה: רכבות
קטגוריה:האימפריה הרוסית: כלכלה
קטגוריה:ברית המועצות: רכבות
קטגוריה:חברות אוקראיניות
יחסי סן מרינו – קזחסטן

יחסי סן מרינו–קזחסטן הם היחסים הדיפלומטיים הרשמיים שבין הרפובליקה השלווה של סן מרינו לבין רפובליקת קזחסטן.

== היסטוריה ==
היחסים הדיפלומטיים הרשמיים והמלאים שבין סן מרינו לבין קזחסטן כוננו ב-14 באפריל 2004. ב-2017 מינתה קזחסטן שגריר לא תושב לסן מרינו, השגריר הוא תושב רומא, בירת איטליה ושגריר קזחסטן גם בה.

ב-2015 הסתכם הסחר הכולל שבין קזחסטן לבין מלטה בשווי של 1.697 מיליון דולר אמריקאי.

== ביקורים מדרג גבוה ==
=== מסן מרינו לקזחסטן ===
* אנטונלה מולרוני, שרת החוץ של סן מרינו וקפטנית המחוז (2010)

== נציגויות דיפלומטיות ==
* סן מרינו אינה מיוצגת בקזחסטן, הן בדרג השגרירות והן בדרג הקונסולרי.
* קזחסטן אינה מיוצגת בסן מרינו, הן בדרג השגרירות והן בדרג הקונסולרי. קזחסטן מינתה שגריר לא תושב לסן מרינו.

== קישורים חיצוניים ==
* [http://mfa.gov.kz/en/content-view/sotrudnichestvo-respubliki-kazakhstan-s-respublikoj-san-marino יחסי קזחסטן – סן מרינו], אתר משרד החוץ הקזחי
ענבל גזית

ענבל גזית (נולדה בי"א באייר ה'תש"מ, 27 באפריל 1980) היא עיתונאית, עורכת, כתבת ומגישת רדיו ישראלית. כיום היא עורכת דסק התרבות של גלי צה"ל ומגישת התוכניות "גילוי דעת", "נפלא פה" ו"ציפורי לילה מאחורי הקלעים".

== ביוגרפיה ==
ענבל גזית נולדה להורים שהתגוררו בגבעת נשר, אולם לאחר מעבר המשפחה לקריית ביאליק ואחר כך לאלוני אבא, גדלה גזית מגיל 10 ביישוב הקהילתי תמרת. היא הבת הבכורה למשפחה עם שלושה ילדים. כשהייתה בת שתים עשרה, נפטר אביה מסרטן. גזית הייתה חניכה ומדריכה בתנועת הנוער העובד והלומד ועם סיום לימודי התיכון, התנדבה לשנת שירות, במסגרתה לקחה חלק בפעילות בקן התנועה בקריית חיים.

את דרכה בעולם התקשורת החלה בשנת 1999, עם תחילת שירותה הצבאי בגלי צה"ל. היה זה תפקיד כתבת ומפיקה בדסק התרבות שניהל מולי שפירא. במסגרת תפקידה, הגישה פינה בתוכניתו "בילוי נעים", שבה דיווחה על אירועי תרבות שבועיים.

בתום שירותה הצבאי, עבדה כתחקירנית בתוכנית "מזל טוב" בטלעד שהגישו מיכל ינאי ומיקי גבע ובתוכנית התחקירים "זה הזמן" של עמנואל רוזן.

בשנת 2005 חזרה למחלקת התרבות של גלי צה"ל. בין השאר, הגישה את התוכניות "ציפורי לילה שולפות וממליצות" עם איתי מאוטנר, מוסף התרבות "בילוי היום" וספיישלים לחגים. בתור עורכת הייתה אחראית על התוכנית "ציפורי לילה מתגעגעות", שבה אירחו מדי שבוע שחר סגל ורועי בר נתן אישים מעולם התרבות הישראלי. בין השנים 2007–2014 ערכה את התוכנית "ציפורי לילה עושות עניין" שהגישו נתן דטנר ואודיה קורן. גזית ממשיכה לערוך את התוכנית גם לאחר שעברה להיות משודרת בשם "בטלים בשישי" בצהרי יום שישי.

בשנת 2013 שימשה כעורכת-משנה בתוכנית הטלוויזיה "מצב האומה". ביוני 2016 מונתה לתפקיד "העורכת הראשית וראש דסק התרבות" של גלי צה"ל, במקום אפי בן אברהם.

בדצמבר 2016, עם יציאתו לגמלאות של מולי שפירא, החלה להגיש תוכנית בנושאי תרבות בגלי צה"ל בימי שישי, יחד עם חן ליברמן. בינואר 2018 ירדה התוכנית. בנובמבר 2018 החלה להגיש את התוכנית "גילוי דעת" עם איתי הרמן, שבה השניים מציגים מדי שבוע פרטי טריוויה על נושאים מתחלפים וב-2020 החלה להגיש יחד עם הרב שי פירון בימי שישי את התוכנית "נפלא פה". גזית הגישה גם את התוכנית "סטטוס קוו" עד לסיום שידורי התוכנית בסוף 2021.

גזית היא בוגרת תוכנית קרן מנדל ישראל למנהיגות בתרבות יהודית לשנת 2020.

גזית רווקה ומתגוררת בתל אביב. היא מגדירה עצמה כאתאיסטית.

==קישורים חיצוניים==

* 
* 
* [https://glz.co.il/גלצ/מגישים/ענבל-גזית ענבל גזית], באתר גלי צה"ל
* 

==הערות שוליים==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:חיילי גלי צה"ל
קטגוריה:כתבות תרבות ישראליות
קטגוריה:כתבי תרבות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות תיכון אזורי העמק המערבי
קטגוריה:בוגרי תיכון אזורי העמק המערבי
קטגוריה:בוגרות הנוער העובד והלומד
קטגוריה:בוגרי הנוער העובד והלומד
קטגוריה:אתאיסטים יהודים
קטגוריה:אתאיסטיות ישראליות
קטגוריה:אתאיסטים ישראלים
קטגוריה:תמרת: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
מזנון (רשת מסעדות)

מזנון היא רשת מסעדות ישראלית שהוקמה על ידי השף אייל שני והמשקיע שחר סגל. הרשת מתמחה בהכנת מנות דמויות מאכלי רחוב המוגשות בתוך פיתה.

הסניף הראשון נפתח בתל אביב בינואר 2011 ברחוב אבן גבירול פינת רחוב דיזנגוף/קפלן, תל אביב. בהמשך נפתחו סניפים נוספים בתל אביב, ברחוב המלך ג'ורג' ובאזור התעשייה רמת החייל. באוגוסט 2013 נפתח לראשונה סניף של הרשת מחוץ לישראל, בשכונת המארה בפריז. בהמשך נפתחו סניפים נוספים של הרשת בווינה, במלבורן ובניו יורק. בכל סניף מוגשות מנות הייחודיות לעיר ולאזור בו הן ממוקמות.

בינואר 2022 נפתח סניף במתחם הביג פאשן באשדוד, אולם הוא נסגר.

== ביקורות ==
מסעדות המזנון זכו לביקורות חיוביות.

האנה גולדפילד, מבקרת האוכל של כתב העת הניו יורקר טענה כי .

ריצ'רד ויינס, מבקר המסעדות של בלומברג תיאר את האוכל בסניף המזנון בתל אביב כ, וכן שלבשר העטוף בתוך הפיתה .

באוגוסט 2019 דורגה המזנון על ידי סוכנות הידיעות בלומברג כאחת מ-12 מסעדות הרחוב הטובות ביותר בניו יורק.

== קישורים חיצוניים ==
* 

* 
* 

== הערות שוליים ==

קטגוריה:תל אביב-יפו: בתי קפה ומסעדות
קטגוריה:פריז: מסעדות
קטגוריה:ניו יורק: מסעדות
אוסטין A35

אוסטין A35 (באנגלית: Austin A35) היא מכונית סופרמיני, שיוצרה במספר תצורות נוספות, מתוצרת יצרנית הרכב הבריטית Austin Motor Company (שם רשמי: The Austin Motor Company Limited) אשר יוצרה בין השנים 1956 – 1968 בבריטניה.

דגם סדאן יוצר בין השנים 1956 – 1959, דגם סטיישן יוצר בין השנים 1956 – 1962, הדגם המסחרי יוצר בין השנים 1956 – 1968.

==תצורות==

* 2 דלתות - סדאן, (דגם "A2S5"), יוצרו 100,284 יחידות.
* 4 דלתות - סדאן, (דגם "AS5"), יוצרו 28,961 יחידות.
* 2 דלתות - קבריולה.
* 3 דלתות - סטיישן, דגמים: "AP6", "AP5".
* 3 דלתות - מסחרית, דגמים: "AV8", "AV5".
* 2 דלתות - טנדר, יוצרו 477 יחידות.

=="אוסטין A35"==
* יוצרו 354,609 יחידות.
* מנוע קדמי.
* מנוע בנזין.
* סוג הנעה: הנעה אחורית.
* מנוע קירור מים.
* קיבולת מכל דלק - 26.1 ליטר.
* יוצרו 129,245 יחידות מדגמי סדאן (2 דלתות, 4 דלתות).
* יוצרו 138,356 יחידות מדגמי סטיישן ומסחרית.
* תאוצה בין 0–97 קמ"ש היא 30.1 שניות (דגם מנוע 948 סמ"ק).
* מחיר היחידה עמד על 554 שטרלינג, כולל 185 שטרלינג מיסים (דגם סדאן 2 דלתות, מנוע 948 סמ"ק שנת 1956, בריטניה).

== תמונות ==
<gallery mode="packed" heights="120">
קובץ:Austin (1250177590).jpg | "אוסטין A35" בתצורת 4 דלתות
קובץ:Austin A 35 dutch licence registration VK-36-60 pic1.JPG | "אוסטין A35" בתצורת 2 דלתות
קובץ:1958 Austin A35 Rear.jpg | "אוסטין A35", שנת 1958 בתצורת 2 דלתות
קובץ:Austin A35 2-Door Saloon 1958.jpg | "אוסטין A35", שנת 1958 בתצורת 2 דלתות
קובץ: Austin A35 (18778150591).jpg| "אוסטין A35" בתצורת 2 דלתות
קובץ:AustinA35Saloon.jpg | "אוסטין A35" בתצורת 2 דלתות
קובץ: Austin A35 Pickup (1957) - 15845079961.jpg| "אוסטין A35", שנת 1957 - טנדר
קובץ:Austin A35 Pickup (1957).jpg | "אוסטין A35", שנת 1957 - טנדר
קובץ:A30 van (3341726520).jpg | "אוסטין A35" - מסחרית
קובץ: Austin A35 Van "Top Bun" Bakery (31019411265).jpg| "אוסטין A35" - מסחרית
קובץ: Austin A35 Countryman ca 1958 Knebworth.JPG| "אוסטין A35", שנת 1958 - סטיישן
קובץ: 1966 Austin A35 two-door estate.jpg| "אוסטין A35", שנת 1966 - סטיישן
קובץ: Austin A35 (4234478956).jpg| "אוסטין A35" - סטיישן
קובץ:Austin A35 Van - Flickr - mick - Lumix(1).jpg | "אוסטין A35" - סטיישן
קובץ:Austin A35 Convertible (1959) (27813332653).jpg | "אוסטין A35", שנת 1959 - קבריולה
קובץ:Austin A35 Convertible (1959) (27812885554).jpg | "אוסטין A35", שנת 1959 - קבריולה
</gallery>

==ראו גם==
* אוסטין A30
* אוסטין A40 פארינה
* אוסטין 12
* אוסטין A40 קאנטרימן
* אוסטין קיימברידג'

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1956
קטגוריה:מכוניות סופרמיני
קטגוריה:מכוניות קבריולה
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
A35
קטגוריה:כלי רכב בריטיים
קטגוריה:רכבי BMC
מדף הקרח אדוארד השמיני

מדף הקרח אדוארד השמיני (באנגלית: Edward VIII Ice Shelf) הוא מדף קרח הכולא את שפכו של מפרץ אדוארד השמיני שבאנטארקטיקה. 

== היסטוריה ==
=== גילוי המישור ===
מדף הקרח התגלה בשנת 1936 על ידי משלחת החקר שהפליגה על אוניית המחקר המלכותית ויליאם סקורסבי.

המדף מופה על בסיס תצלומי אוויר שצולמו על ידי משלחת לארס כריסטנסן הנורווגית (בין השנים 1937–1936).
 
ב-1954 נחקר מדף הקרח על ידי משלחת החקר האנטארקטית הלאומית של אוסטרליה, באמצעות מזחלות כלבים. 

=== מקור השם ===
משלחת לארס כריטנסן קראה לחלק הצפוני של מדף הקרח (Innviksletta).

שמו הנוכחי של מדף הקרח ניתן לו בהתאם לשמו של מפרץ אדוארד השמיני הסמוך, שבפתחו נמצא מדף הקרח.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4345 מדף הקרח אדוארד השמיני] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4089&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מדף הקרח אדוארד השמיני] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אדוארד
אוסטין שירליין

אוסטין שירליין ׁׁׁׁׁ(באנגלית: Austin Sheerline) היא מכונית יוקרה מהודרת בתצורות: מכונית סלון ולימוזינה מתוצרת יצרנית הרכב הבריטית Austin Motor Company (שם רשמי: The Austin Motor Company Limited) אשר יוצרה בין השנים 1947 – 1954 בבריטניה.

==תצורות==

* 4 דלתות - סלון.
* 4 דלתות - לימוזינה.
* אמבולנס.
* רכב לוויות ("Hearse" ).

==דגמים==
* "אוסטין שירליין A110".
* "אוסטין שירליין A125".

=="אוסטין שירליין"==
* קו הייצור של הדגם תוכנן על ידי "אוסטין" במהלך מלחמת העולם השנייה, אך ייצור הדגם לא החל עד שנת 1947 בגלל המחויבות לייצור למאמץ המלחמתי. "אוסטין שירליין" הייתה מכונית מהודרת בסגנון הרולס-רויס או בנטלי אך במחיר נמוך בהרבה.
* יוצרו 11,617 יחידות.
* מנוע קדמי.
* מנוע בנזין.
* סוג הנעה: הנעה אחורית.
* תאוצה בין 0–97 קמ"ש היא 19.4 – 20.6 שניות (דגם "A125", מנוע 3,995 סמ"ק).
* מחיר היחידה עמד על 1,278 לירה שטרלינג (כולל מיסוי, לדגם A110, בשנת 1947 בבריטניה.
* מחיר היחידה עמד על 1,917 לירה שטרלינג (כולל מיסוי, לדגם A125, בשנת 1947 בבריטניה.

== תמונות ==
<gallery mode="packed" heights="120">
קובץ:Austin A125 Limousine 9252252094.jpg | "אוסטין שירליין", דגם "A125" - לימוזינה
קובץ:Austin A125 Sheerline DS1 front.jpg | "אוסטין שירליין", דגם "A125"
קובץ:Austin Sheerline.jpg | "אוסטין שירליין", שנת 1949
קובץ:Austin A125 Sheerline DS1 head.jpg | "אוסטין שירליין", דגם "A125", שנת 1947
קובץ:Classic Car Day - Trentham - 15 Feb 2009 - Flickr - 111 Emergency (29).jpg | "אוסטין שירליין", דגם "A125", שנת 1952
קובץ:Austin Sheerline A125 interior (765988356).jpg | "אוסטין שירליין", דגם "A125" - מבט לתא הנהג
קובץ:Classic British car line-up (29934554550).jpg | "אוסטין שירליין", דגם "A125", שנת 1950
קובץ:Austin Sheerline A125 1950 14268246758.jpg | "אוסטין שירליין", דגם "A125", שנת 1950
קובץ:18 Nos 11 - Austin.jpg | "אוסטין שירליין", דגם "A125"
</gallery>

==ראו גם==
* אוסטין פרינסס

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1947
קטגוריה:מכוניות סלון
קטגוריה:לימוזינה
קטגוריה:אמבולנסים
שירליין
קטגוריה:כלי רכב בריטיים
רכס בוצ'ג'

רכס בוצ'ג (ברומנית: Munții Bucegi) הוא רכס הרים, המהווה חלק מהקרפטים הדרומיים, נמצא במרכז רומניה בין טרנסילבניה בצפון לוולאכיה בדרום. הרכס ידוע בנופיו ומהווה אתר תיירות חשוב של רומניה. בעבר שימש הרכס כמגן טבעי של טרנסילבניה ושל ממלכת הונגריה בפני פולשים מהדרום, כאשר מעברי ההרים החוצים אותו מהווים את דרכי החדירה העיקריות.

==גאוגרפיה==
לרכס שלושה גושים מרכזיים:
* במזרח: רכס בוצ'ג' שפסגתו היא הר אומו (Omu) 2505 מטר.
* בדרום מזרח: רכס לאוטה (Leaota) שפסגתו היא הר לאוטה 2133 מטר.
* בצפון מערב: רכס Piatra Craiului שפסגתו היא הר (Baciului) 2238 מטר.
===מעברי ההרים===
מעבר רוקאר-בראן מפריד בין רכס פיאטרה קראיול (Piatra Craiului) לבין רכסי בוצ'ג' ולאוטה. היה אחד המעברים האסטרטגיים בין ואלכיה לטרנסילבניה והיה מוגן על ידי מצודת בראן. הנקודה הגבוהה ביותר במעבר היא ב-1290 מטר.

מעבר בוז'או עובר ברכס בוצ'ג' ומחבר בין בראשוב שבטרנסילבניה לבוזאו שבוולאכיה. היה אחד המעברים האסטרטגיים בין ואלכיה לטרנסילבניה. דרכו עברו בין השאר הפולשים הטטרים ולאחר מכן הכובשים העות'מאנים. הנקודה הגבוהה ביותר במעבר היא בגובה 642 מטר.

=="פרק טבע"==
"פרק הטבע של בוצ'ג'" (רומנית Parcul Natural Bucegi) הוא אזור מוגן בקטגוריה V של IUCN. שטחו 3266 קמ"ר והוא נמצא בתחומם של 3 מחוזות: בראשוב, דמבוביצה ופרחובה.
==אתרים ברכס==
ברכס בוצ'ג', לא רחוק מפסגתו, התרסק מסוק "יסעור" של חיל האוויר הישראלי לאחר שהתנגש בהר במהלך טיסת אימון. בקרבת מקום ההתרסקות הוקמו 2 אנדרטאות זיכרון: למרגלות ההר הוקמה אנדרטה על ידי חיל האוויר. במעלה ההר, קרוב למקום ההתרסקות, נקבעה טבלת זיכרון על ידי המשפחות השכולות.

"הספינקס" והבבל (Vârful Babele) . "פסלים טבעיים", מעשה הגשמים והרוחות שברמת בוצ'ג', שהיא חלק מ"פארק הטבע".

==גלריה==
<gallery>
תמונה:Parcul Natural Bucegi.JPG|בראן הכניסה ל"פארק הטבע"
תמונה:Babele - 1.JPG|"הבבל"
תמונה:Piatra Arsa - hotel in Bucegi.jpg| מלון ההרים פיאטרה ארסה ברכס Piatra Craiului
תמונה:Bucegi Sfinx.jpg| "הספינקס"
תמונה:Flickr - Israel Defense Forces - Yasur Crash Site, Romania.jpg|התרסקות היסעור
תמונה:Cheile Orzei.jpg| קניון Orzei
</gallery>

==קישורים חיצוניים==

* [http://www.montania.ro/en_Sinaia_S.htm Bucegi Natural Park/ דפדפת מידע על פארק הטבע בוצ'ג' ]
* [http://eunis.eea.europa.eu/sites/20678 הגדרת פארק הטבע באתר סוכנות הסביבה האירופית ]
* [https://www.protectedplanet.net/20678/ מפת פארק הטבע באתר protected planet]
* [https://www.lametayel.co.il/אתר+הנצחה+בהרי+הקרפטים/ אתר ההנצחה לתאונת המסוק, כולל הנחיות כיצד להגיע למקום, באתר למטייל
* 

קטגוריה:הרי הקרפטים]
קטגוריה:רומניה: גאוגרפיה
יחסי טורקיה–סיישל

יחסי טורקיה–סיישל הם היחסים הדיפלומטיים הרשמיים שבין הרפובליקה הטורקית לבין רפובליקת סיישל.

== סקירה כללית ==
בין הרפובליקה הטורקית לבין רפובליקת סיישל מתקיימים יחסים דיפלומטיים מלאים.

בשנת 2011 הזמין ראש הפרלמנט הטורקי את ראש הפרלמנט הסיישלי להתארח אצלו בטורקיה. ראש הפרלמנט הסיישלי הגיב בחיוב והגיע לטורקיה לביקור רשמי בין התאריכים 18-24 בדצמבר 2011. ב-2009 הגדיר נשיא סיישל את טורקיה כ"פרטנרית חשובה" במכתב שהועבר לנשיא טורקיה עבדוללה גול. סיישל שלחה משלחת לטורקיה להשתתף בוועידה ההומניטרית העולמית באיסטנבול בשנת 2016.

הסחר שבין שתי המדינות הגיע בשנת 2018 לשווי של 22.6 מיליון דולר אמריקאי.

== נציגויות דיפלומטיות ==
* טורקיה אינה מיוצגת בסיישל, הן בדרג השגרירות והן בדרג הקונסולרי. טורקיה האמינה את שגרירותה שבניירובי, בירת קניה, על סיישל.
* סיישל אינה מיוצגת בטורקיה בדרג השגרירות. סיישל מיוצגת בטורקיה בדרג הקונסולרי באמצעות שתי קונסוליות שהיא מחזיקה בערים אנקרה, ואיסטנבול. סיישל האמינה את שגרירותה שבפריז, בירת צרפת, על טורקיה.

== קישורים חיצוניים ==
* [http://www.mfa.gov.tr/relations-between-turkey-and-seychelles.en.mfa היחסים שבין טורקיה לסיישל], אתר משרד החוץ הטורקי

== הערות שוליים ==
יפים סמיונוביץ' בלינסקי

יֵפִים סֵמיוֹנוֹבִיץ' בֵלִינְסְקִי (ברוסית: Ефим Семёнович Белинский; 25 במרץ 1925 – 16 בדצמבר 1944) היה קצין עברי-סובייטי במהלך מלחמת העולם השנייה, גיבור ברית המועצות.

== ביוגרפיה==
נולד בכפר זאוזרנאיה שבמחוז סיביר בברית המועצות. ב-1936 משפחתו עברה ליישוב . הצטרף למפלגה הקומוניסטית בשנת 1938. ב-1939 הוכר כתלמיד מצטיין וכך סיים את בית הספר ב-1942.

ב-8 בינואר 1943 גויס לצבא האדום ונשלח למכללה לארטילריה אותה סיים בספטמבר 1943 בדרגת סגן-משנה. מיוני 1944 נמצא בחזית. את מעשה הגבורה הראשון שלו ביצע בצליחת ב-23 ביוני באותה השנה, שבמהלכה נפצע. עוטר בעיטור המלחמה הפטריוטית הגדולה מדרגה שנייה, כשחזר ליחידה לאחר שהתאושש.

באוקטובר נטל על עצמו פיקוד בקרב, כשמפקדו נפצע קשה. זכה באות הכוכב האדום.

במהלך ביצוע פעולת סיור בקרבת העיר קלייפדה, הטיל את עצמו על חרך ירי בעמדה של יחידת ורמאכט כדי לחסום את האש, ונהרג. נקבר בקבר אחים בכפר .

בצו הפרזידיום של הסובייט העליון מ-28 בינואר 1945, הוענק לבלינסקי לאחר מותו עיטור "גיבור ברית המועצות", בהוקרה על הקרבתו העצמית, בנוסף לעיטור לנין ועיטור "כוכב הזהב".

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:מקבלי עיטור המלחמה הפטריוטית הגדולה
קטגוריה:רוסים וסובייטים שנהרגו במלחמת העולם השנייה
קטגוריה:רוסים שנולדו ב-1925
קטגוריה:סובייטים שנפטרו ב-1944
לאוניד אפנסייביץ' ברדיצ'בסקי

לאוניד אפאנאסייבִיץ' ברדיצ'בסקי (ברוסית: Леонид Афанасьевич Бердичевский; 24 במרץ 1908 – 31 ביולי 1944) היה יהודי סובייטי, שעוטר כגיבור ברית המועצות לאחר מותו על פועלו כמפקד רגימנט של חיל רגלים במהלך מלחמת העולם השנייה.

== ביוגרפיה==
נולד בעיר אומן באימפריה הרוסית במשפחת פקיד. למד ברבפק. גויס לצבא האדום והצטרף למפלגה הקומוניסטית בשנת 1930. עבד כממונה על קולחוזים מטעם מחוז שפטובקה. לאחר הגיוס לצבא סיים ב-1933 את המכללה לשריון בחרקוב.

השתתף בפלישת ברית המועצות לפולין ובמלחמת החורף. נלחם כנגד ורמאכט מאז תחילת מבצע ברברוסה.

על לחימתו בסטלינגרד קיבל את העיטור הכוכב האדום.

במהלך הקרב על ילגבה בין 27 ל-31 ביולי 1944 יחידתו חיסלה טנק, 15 תותחי נ"מ ושבעה תותחי שדה. הטנק בפיקודו נדלק אך הצליח לחסל תותח נ"מ אחד. הוא עצמו נהרג בעקבות הדליקה.

נקבר בעיר ילגבה.

בצו נשיאות ברית המועצות מ-24 במאי 1945 הוענק על פועלו עיטור "גיבור ברית המועצות" בתוספת עיטור לנין ועיטור "כוכב הזהב" לאחר מותו.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1908
קטגוריה:סובייטים שנפטרו ב-1944
יחסי ברבדוס–טורקיה

יחסי ברבדוס–טורקיה הם היחסים הדיפלומטיים הרשמיים שבין ברבדוס לבין הרפובליקה הטורקית.

== סקירה כללית ==
בין ברבדוס לבין הרפובליקה הטורקית מתקיימים יחסים דיפלומטיים.

באוקטובר 2009 ביקר ראש ממשלת ברבדוס דייוויד תומפסון יחד עם שר המדינה של ברבדוס דרסי בויס באיסטנבול שבטורקיה על מנת להשתתף בכינוס הבנק העולמי השנתי. בנובמבר 2010 ביקר השגריר הטורקי בוונצואלה בברבדוס על מנת להשתתף בחגיגות יום העצמאות ה-44 של המדינה.

== נציגויות דיפלומטיות ==
* ברבדוס אינה מיוצגת בטורקיה, הן בדרג השגרירות והן בדרג הקונסולרי.
* טורקיה אינה מיוצגת בברבדוס, הן בדרג השגרירות והן בדרג הקונסולרי. טורקיה האמינה את שגרירותה שבקראקס, בירת ונצואלה, על ברבדוס.

== קישורים חיצוניים ==
* [http://www.mfa.gov.tr/relations-between-turkey-and-barbados.en.mfa היחסים שבין טורקיה לברבדוס], אתר משרד החוץ הטורקי
יחסי סין–קומורו

יחסי הרפובליקה העממית של סין–קומורו הם יחסים בילטרליים שבין הרפובליקה העממית של סין לקומורו. היחסים הוקמו על ידי נשיא קומורו עלי סוליה ב-13 בנובמבר 1975, ותוארו כ"ידידים בעלי שיתופי פעולה".

== פוליטיקה ==
סין רצתה לשמור על קשר עם קומורו כדי לאזן את ההשפעה ההודית והסובייטית (לימים רוסית) באוקיינוס ההודי. באוגוסט 2008 ביקרה משלחת קומוריאנית בסין בביקור בעל רצון טוב. יחד עם שר ההגנה הסיני ליאנג גואנגלי ורמטכ"ל הקומואים החמושים סלימו מוחמד אמירי התחייבו להגביר את שיתוף הפעולה בין צבא שתי המדינות. אמירי הצהיר כי הקומואים ימשיכו לדבוק במדיניות אחת-סין.

== סיוע וסחר ==
לשתי המדינות יש הסכם לשיתוף פעולה כלכלי וטכנולוגי. בשנת 1976, סין החלה בתוכנית סיוע לקומורו וסייעה בבניית פרויקט אספקת מים ב-Nioumakélé, כמו כן גם בנייני ממשל הכוללים את ארמון העם, בנייני משרדים, אחוזות נשיאות וטלוויזיות ושידור מבנים בין פרויקטים אחרים. המסחר הבילטרלי הסתכם בשנת 2002 ב-760,000 דולר. בשנת 2010 סין הייתה היבואנית השנייה בגודלה לקומורו אחרי צרפת.

קמפיין מקיף בסיוע של סין חיסל ככל הנראה מחלת המלריה מהאי הקומוראי מוהלי (אוכלוסייה 36,000) - ומציג פוטנציאל עולמי. הקמפיין נוהל על ידי לי גוקיאו, אחד החוקרים שפיתחו עשב סיני המשמש כטיפול במלריה לארטמיסינין, ככל הנראה התרופה האנטי-מלריה היעילה ביותר. הקמפיין מתרכז במכון לרפואה טרופית, והתוכנית מסתמכת על ארטמיסיה annua ממוצא היברידי, ששימש למשטר תרופות שלפיו כל תושבי האי, בין אם חולים באופן נראה או לא, נטלו שתי מנות במשך 40 יום מרווח. זה ביטל את המאגר האנושי של המחלה והקטין את האשפוז בבתי חולים ל-1% או פחות מינואר 2008. מבקרי מוהלי נדרשים כעת ליטול תרופות אנטי-מלריות, תערובת של ארטמיסינין, פרימאקין ופירימתמין שסין מספקת בחינם. כשנשאל על יצוא ארטמיסיה צוטטה לי באומרה, "אנחנו רוצים לגדל אותם בסין וכל מה שאנחנו מייצאים תלוי במערכות יחסים דו צדדיות". קומורו ביקש תוכנית דומה עבור גרנדה קומור ואנג'ואן, סך כל האוכלוסייה 760,000, ולי אמר כי בייג'ינג הסכימה באופן עקרוני.

בשנת 2011 סין העניקה לקומורו 4.65 מיליון אירו להקמת בית חולים חדש בן 100 מיטות באנג'ואן. שגריר סין, וואנג ליו, בישר זאת כ"... צעד חדש בשיתוף הפעולה הפרגמטי שלנו מזה 36 שנה".

בנוסף לסייע לממשלת קומורן במאבק במלריה, בייג'ינג גם הסכימה לספק מימון של 30 מיליון דולר להתקנת רשת סיבים אופטיים שקועים המקשרת את קומורו לשאר מזרח אפריקה.

== תרבות ==
בשנת 1985 חתמו סין וקומורו על "הסכם לשיתוף פעולה תרבותי בין ממשלת הרפובליקה העממית של סין והאיחוד האסלאמי של הקומורו". חלק מהתרבות שהוחלפו כללה מלגות לסטודנטים קומוריים ללמוד בסין; נכון לשנת 2006, 5 סטודנטים עשו זאת. 11 אנשי מקצוע בתחום הרפואה הסינית פעלו גם בקומורו.

קומורו
אנדריי מינקוב

אנדריי דימיטרייביץ' מינקוב (ברוסית: Андрей Дмитриевич Минаков; נולד ב-17 במרץ 2002) הוא שחיין רוסי, סגן אלוף העולם (קוואנגג'ו 2019), אלוף העולם לנוער (בודפשט 2019) ושיאן רוסיה במשחה ל-100 מטר פרפר.

== ביוגרפיה ==
===2018===
====אולימפיאדת הנוער====
באולימפיאדת הנוער בואנוס איירס (2018) שנערכה באוקטובר זכה מינקוב ב-7 מדליות, 6 זהב, מהן 3 אישיות ו-1 כסף. מדליות זהב אישיות, במשחה ל-100 מטר חופשי בתוצאה של 49.23 שניות, במשחה ל-50 מטר פרפר בתוצאה של 23.62 שניות ובמשחה ל-100 מטר פרפר בשיא לאומי חדש של 51.12 שניות. נוסף לכך, הוא זכה ב-3 מדליות זהב במשחי שליחים ובמדליית כסף במשחה שליחים.

===2019===
====אלוף ושיאן עולם====
באליפות העולם שנערכה בקוואנגג'ו, דרום קוריאה ביולי 2019 זכה מינקוב ב-3 מדליות, 2 כסף ו-1 ארד. מדליות כסף, במשחה ל-100 מטר פרפר בשיא לאומי חדש של 50.83 שניות, אחרי קיילב דרסל מארצות הברית (49.66 שניות) ולפני צ'אד לה קלו מדרום אפריקה (51.16 שניות). כבר בשלב חצי הגמר הוא קבע שיא לאומי חדש של 50.94 שניות ובמשחה שליחים 4x100 מטר חופשי לאחר ששחה בשלב המוקדמות. מדליית ארד במשחה שליחים 4x100 מטר מעורב ביחד עם יבגני רילוב, קיריל פריגודה וולדימיר מורוזוב בשיא לאומי חדש של 3:28.81 דקות, אחרי בריטניה שקבעה שיא אירופה חדש של 3:28.10 דקות וארצות הברית (3:28.45 דקות). כשחיין שלישי הוא קבע בסגנון פרפר ב"זינוק שליחים" תוצאה של 50.54 שניות. 

באליפות העולם לנוער שנערכה בבודפשט בסוף אוגוסט אותה שנה הוא זכה ב-3 מדליות, 1 זהב ו-2 כסף. מדליית זהב, במשחה ל-100 מטר פרפר בתוצאה של 51.25 שניות ומדליות כסף במשחי שליחים. כשחיין רביעי הוא קבע ב"זינוק שליחים" תוצאה של 47.82 שניות.

== שיאים אישיים ==
===בריכה אולימפית===
* 100 מטר חופשי: 47.57 שניות (2020), שיא עולם לנוער בעבר
* 50 מטר פרפר: 23.05 שניות (2020), שיא עולם לנוער בעבר
* 100 מטר פרפר: 50.83 שניות (2019), שיא רוסיה

===בריכת 25 מטר===
* 50 מטר פרפר: 22.34 שניות (2020)
* 100 מטר פרפר: 50.12 שניות (2020)

== קישורים חיצוניים ==

קטגוריה:שחיינים רוסים
קטגוריה:שחייני פרפר
קטגוריה:שחייני חופשי
קטגוריה:רוסים שנולדו ב-2002
יחסי אלבניה–קוסובו

יחסי אלבניה–קוסובו הם היחסים הדיפלומטיים הדו-צדדיים בין רפובליקת אלבניה והרפובליקה של קוסובו. אורך הגבול המדיני בין המדינות הוא 112 ק"מ.

בשתי המדינות יש רוב מוחלט של אלבנים.

== היסטוריה ==
ב-1992, אלבניה הפכה למדינה היחידה שהפרלמנט שלה הצביע להכיר בעצמאותה של הרפובליקה של קוסובו, שהוכרזה ב-1991. ב-1994, בהשפעת אירועי המלחמה בבוסניה, משכה אלבניה את ההכרה בעצמאותה של רפובליקת קוסובו והכריזה על תמיכה בשלמות הטריטוריאלית של הרפובליקה הפדרלית של יוגוסלביה.

בשנת 1998 פרצה מלחמת קוסובו. ממשלת אלבניה הורתה על פתיחת גבולות ועשרות אלפי אלבנים מקוסובו הגיעו למדינה זו כפליטים. ב-17 בפברואר 2008 התקיימה הכרזה חד-צדדית על עצמאותה של קוסובו. ב-19 בפברואר 2008, אלבניה הכירה בעצמאותה של רפובליקת קוסובו.

באפריל 2015 אמר יו"ר מועצת השרים של אלבניה אדי רמה כי איחוד אלבניה ורפובליקת קוסובו למדינה אחת הוא עניין של זמן. הוא מאמין כי ככל הנראה שתי המדינות הללו יתאחדו לאחר הצטרפותן לאיחוד האירופי.

בשנת 2019 נחתם הסכם על איחוד המשימות הדיפלומטיות.

== יחסי מסחר ==
ב-2015 ייצאה הרפובליקה של קוסובו סחורות לאלבניה בסכום של 60 מיליון אירו, ואלבניה העבירה סחורה לרפובליקה של קוסובו בסכום של 200 מיליון יורו. בשנת 2015 הסחר בין שתי המדינות הציג מגמה חיובית והראה צמיחה של 20 מיליון אירו לעומת תקופת הדיווח הקודמת.

== קישורים חיצוניים ==

== הערות שוליים ==
מונץ ג'ט

מונץ ג'ט (באנגלית: Muntz Jet) היא מכונית סלון קבריולה בתצורת הרדטופ מתוצרת יצרנית הרכב האמריקאית Muntz Car Company אשר יוצרה בין השנים 1949–1954 בארצות הברית.

=="מונץ ג'ט"==

* יוצרו 198 יחידות.
* מחיר היחידה בשנת 1953 עמד על 5,500 דולר. מחיר הייצור עמד על כ-6,500 דולר.
* היצרן הפסיד כ-400,000 דולר על המיזם.
* 2 דלתות.
* 4 מושבים.
* לוחות גוף הרכב יוצרו מאלומיניום וחלק עליון נשלף מפיברגלס.
* הגה כוח.
* בלמים הידראוליים.
* מפלטים כפולים.
* מתלים קדמיים עצמאיים עם קפיצי סליל, מתלה אחורי עם קפיצי עלים.
* חגורות בטיחות.
* לוח מחוונים מרופד.
* רדיו "מונץ".
* תאוצה בין 0–130 קמ"ש היא 9.0 שניות.

== תמונות ==
<gallery mode="packed" heights="120">
קובץ:1952 Muntz Jet 52M (6322052639).jpg | "מונץ ג'ט", שנת 1952
קובץ:Muntz Jet (4151243742).jpg | "מונץ ג'ט"
קובץ:Muntz Jet (4150485543).jpg | "מונץ ג'ט"
קובץ: Muntz Jet.jpg| "מונץ ג'ט"
קובץ: Muntz Jet (5067309120).jpg| "מונץ ג'ט" – מבט לתא הנהג ולוח מחוונים
קובץ:Muntzjetblack.jpg | "מונץ ג'ט"
קובץ: MuntzJetred.jpg| "מונץ ג'ט"
קובץ:Yellow 1950 Muntz Jet.jpg | "מונץ ג'ט", שנת 1950
</gallery>

== קישורים חיצוניים ==

* 
* 

==הערות שוליים==

קטגוריה:מכוניות קבריולה
קטגוריה:מכוניות סלון
קטגוריה:דגמי מכוניות שהושקו ב-1949
קטגוריה:מכוניות אמריקאיות
נתן רחלין

נתן גריגורייביץ' רחלין (ברוסית: Натан Григорьевич Рахлин; באוקראינית: Натан Григорович Рахлін; 10 בינואר 1906 (<small>28 בדצמבר 1905 לפי הלוח היוליאני</small>) – 28 ביוני 1979) היה מנצח תזמורת סובייטי ממוצא יהודי אוקראיני. נודע בעיקר כפרשן קונצ'רטי לפסנתר מאת בטהובן וצ'ייקובסקי, הסימפוניות של דבוז'אק והפואמות הסימפוניות מאת ליסט.

== ביוגרפיה ==
נולד בסנובסק למשפחה יהודית ענייה, שבניה היו מוכשרים מבחינה מוזיקלית. בין השנים 1923–1927 למד בקונסרבטוריון קייב וב-1930 הוסמך כמנצח תזמורת סימפונית.

בשנים 1932–1934 ניצח על תזמורת רדיו חארקיב. בשנים 1934–1935 עבד בקישינב ולאחר מכן בדונצק עד 1937 אז מונה למנצחה הראשי ולמנהלה המוזיקלי של תזמורת ברית המועצות בקייב, בתפקיד זה כיהן עד כיבוש העיר ב-1941 אז מונה למנצחה הראשי ולמנהלה המוזיקלי של תזמורת ברית המועצות במוסקבה (כיום התזמורת הסימפונית הממלכתית של רוסיה). בשנת 1945 שב לקייב, שם ניצח על התזמורת עד 1962. במקביל כיהן כמורה בקונסרבטוריון של קייב מ-1938 עד 1941 ושוב מ-1946 עד 1966 בדרגת פרופסור.

בשנת 1966 עבר לקאזאן, בה הקים את התזמורת הפילהרמונית של טטרסטן, עליה ניצח עד מותו. הזמין לעבודה בתזמורת את חברו גיאורגי מיכאילוביץ קנטור. במקביל כיהן כפרופסור בקונסרבטוריון של קאזאן.

== פרסים והוקרה ==
* 1948 - אמן העם של ברית המועצות
* 1952 - פרס סטלין
* שתי הענקות של עיטור לנין

== קישורים חיצוניים ==

* [https://www.belcanto.ru/06040604.html חגיגות 100 שנה לנתן רחלין], 6 באפריל 2006
* [http://www.history.org.ua/?encyclop&termin=Rakhlin_N ערך מהאנציקלופדיה האוקראינית]
* [https://www.bach-cantatas.com/Lib/Rakhlin-Natan.htm פרופיל]
* 

קטגוריה:מנצחים יהודים
קטגוריה:מקבלי עיטור לנין
קטגוריה:מקבלי עיטור אות הכבוד
קטגוריה:מקבלי עיטור מהפכת אוקטובר
קטגוריה:יהודים אוקראינים
קטגוריה:סובייטים שנולדו ב-1906
קטגוריה:סובייטים שנפטרו ב-1979
יחסי אלבניה–סרביה

היחסים בין אלבניה לסרביה הם היחסים הבינלאומיים בין רפובליקת אלבניה לרפובליקה של סרביה. לאלבניה שגרירות בבלגרד ולסרביה שגרירות בטירנה. שתי המדינות חברות מלאות במועצת אירופה, הארגון לביטחון ושיתוף פעולה באירופה (OSSE), האיגוד המרכזי של אירופה לסחר חופשי (CEEST) וארגון השיתוף הכלכלי בים השחור (BSEC). סרביה ואלבניה מועמדות רשמיות להצטרפות לאיחוד האירופי.

סרביה ואלבניה כוננו יחסים דיפלומטיים רשמיים ב-25 באפריל 1914. לאחר מלחמת העולם הראשונה בקשה סרביה לחלק את אלבניה בינה ובין יון. ב-16 ביולי 1920 פלשו כוחות יוגוסלביה לאלבניה במטרה לספח את החלקים הצפוניים של סרביה לידיה ולסייע לנוצרים האלבנים במלחמתם במוסלמים האלבנים. קרבות התחוללו ליד קוסיבה, דרביצה ובורדק. האלבנים הצליחו לגבור על הסרבים במחצית השנייה של אוגוסט 1920, אולם הסרבים לא אמרו נואש ושבו ותקפו את האלבנים בתחילת ספטמבר בקסטרי דיברה ואלבסן. לאחר ניסיונות ליישב את סכסוך הגבולות בדרכי שלום, שבה יוגוסלביה להכריז מלחמה על אלבניה בספטמבר 1921. בדצמבר 1921 השלים הצבא היוגוסלבי את פינויו מאלבניה.
 
באופן מסורתי, היחסים בין אלבניה לסרביה מתוחים למדי, בעיקר בשל סוגיית קוסובו.

ב-10 בנובמבר 2014 ביקר ראש ממשלת אלבניה אדי רמה בסרביה ונפגש עם ראש ממשלת סרביה אלכסנדר ווצ'יץ'. זה היה המפגש הראשון מסוג זה בין מנהיגי שתי המדינות לאחר הפגישה ב-1947 של הדיקטטור האלבני אנוור הוג'ה עם נשיא יוגוסלביה יוסיפ ברוז טיטו.

==קישורים חיצוניים==

==הערות שוליים==
פרנץ קורין (איש עסקים)

פרנץ קורין (בהונגרית: Chorin Ferenc; בודפשט, 3 במרץ 1879 – ניו יורק, 5 בנובמבר 1964) היה תעשיין ובעל מכרות יהודי-הונגרי, בנו הבכור של הפוליטיקאי פרנץ קורין. הוא אחד מאנשי העסקים הידועים והמשפיעים ביותר בתקופת שלטונו של עוצר הונגריה האדמירל מיקלוש הורטי.

==קורות חיים==
פרנץ קורין נולד ב-3 במרץ 1979 בבודפשט כילד למשפחה יהודית אמידה. סבא רבא שלו אהרון חורין היה רבה המפורסם של העיר ארד. הוא למד בבודפשט ובברלין.

סיים את לימודיו בשנת 1901 כדוקטור למשפטים ובשנת 1904 קיבל רישיון כעורך דין. בשנת 1918 השעה את הקריירה שלו כעורך דין ומונה למנכ"ל חברת כריית הפחם שלגוטריאן. לאחר מות אביו בשנת 1925 התמנה לנשיא החברה. בשנת 1919 הוטבל לנצרות.

בשנת 1925 נבחר לסגן נשיא התאחדות התעשיינים של הונגריה, ובשנים 1928 עד 1942 היה נשיאה. הוא הקים את מרכז התעסוקה בשנת 1925 והפך לנשיאו הראשון. בשנת 1927 התמנה לחבר הבית העליון של הפרלמנט ההונגרי כמו התעשיין ההונגרי-היהודי ינה וידה, מעשירי הונגריה.

לאחר הכיבוש הגרמני במרץ 1944 נאלץ למסור את רכושו לגרמנים, ובתמורה הצליח לעזוב את הונגריה בהסכמת הגסטפו. לאחר מלחמת העולם השנייה, הוא סייע כלכלית לעוצר מיקלוש הורטי, שחי בגלות בפורטוגל.

הוא התיישב בניו יורק בשנת 1947, שם הקים כמה מיזמים עסקיים וכיהן כיו"ר משותף של הנציבות הלאומית ההונגרית. נפטר ב-5 בנובמבר 1964.

== קשריו עם מיקלוש הורטי ==
כמה חוקרים, כולל ההיסטוריון לאסלו קרשאי, חולקים לגבי אמיתות ידידותם של היהודים העשירים בהונגריה עם העוצר מיקלוש הורטי האנטישמי ומאמינים כי היו אלה רק יחסי זהות אינטרסים בינם לבין שליט הונגריה. לדברי ההיסטוריון ד"ר אנטל צטלר, עמדתו של קרשאי מיושנת ומייצגת את היסטוריוגרפיה ההונגרית המרקסיסטית. בכל מקרה, העובדה כי ברור שלא הייתה כל זהות אינטרסים בין קורין לבין הורטי בזמן שהות האחרון בפורטוגל, אלא בכל זאת ידידות.

== לקריאה נוספת ==
* [http://www.holokausztmagyarorszagon.hu/index.php?type=portrait#c פרנץ קורין: השואה בהונגריה.] Chorin Ferenc., holokausztmagyarorszagon
* [http://beszelo.c3.hu/cikkek/horthy-miklos-1868–1957 לאסלו קרשאי: מיקלוש הורטי.] Karsai Lֳászlֳó: Horthy Miklֳós
* [http://magyarzsido.hu/index.php?option=com_exhibition&view=detail&unit_id=2&id=21&Itemid=61&tmpl=detailpage הוד רוממותו האפור: פרנץ קורין הצעיר] A szֳürke eminenciás: ifj. Chorin Ferenc, magyarzsido.hu

== קישורים חיצוניים ==

== הערות שוליים ==

קטגוריה:אנשי עסקים יהודים הונגרים
קטגוריה:עורכי דין יהודים הונגרים
קטגוריה:יהודים חברי הפרלמנט ההונגרי
קטגוריה:חברי הבית העליון ההונגרי
קטגוריה:תעשיינים יהודים
קטגוריה:בודפשט: אישים
קטגוריה:יהדות בודפשט
קטגוריה:חברי בתים עליונים
קטגוריה:הונגרים שנולדו ב-1879
קטגוריה:הונגרים שנפטרו ב-1964
ג'אנלוקה מנצ'יני

ג'אנלוקה מנצ'יני (נולד ב-17 באפריל 1996) הוא כדורגלן איטלקי המשחק בעמדת הבלם ברומא ובנבחרת איטליה.

==קריירת מועדונים==
ב-11 בספטמבר 2015, מנצ'יני ערך את הופעת הבכורה שלו בסרייה ב' במשחק נגד פסקארה.

ב-24 בספטמבר 2017, מנצ'יני ערך את הופעת הבכורה שלו בסרייה א' בתיקו אחת נגד פיורנטינה, כשנכנס כמחליף של רפאל טולוי בדקה ה-25.

ב-4 בפברואר 2018, הוא כבש את שער הבכורה שלו בקבוצה בניצחון 0–1 על קייבו ורונה.

ב-17 ביולי 2019, מנצ'יני הצטרף לרומא בהשאלה לעונת אחת בשווי 2 מיליון אירו, עם חובת רכישה בתום העונה בסך 13 מיליון אירו. ב-25 באוגוסט, מנצ'יני ערך את הופעת הבכורה שלו בליגה במשחק הבית נגד גנואה, כשנכנס כמחליף של חואן חסוס בדקה ה-66, משחק זה נגמר בתוצאת תיקו שלוש. ב-22 בספטמבר, מנצ'יני ספג כרטיס צהוב שני בדקה ה-85 במשחק החוץ נגד בולוניה וכתוצאה מכך הורחק מהמשחק, שלבסוף נגמר בניצחון קבוצתו 1–2. את שערו הראשון בליגה במדי הג'יאלורוסי כבש ב-24 בנובמבר בניצחון הבית 0–3 על ברשה לאחר בישול של בלם אחר, כריס סמולינג.

==קריירה בינלאומית==
ב-15 במרץ 2019, מנצ'יני זומן לראשונה על ידי המאמן רוברטו מאנצ'יני לנבחרת איטליה לצמד משחקיה נגד נבחרת פינלנד ונבחרת ליכטנשטיין במסגרת מוקדמות יורו 2020. ב-26 במרץ, הוא ערך את הופעת הבכורה שלו במדים הלאומיים בניצחון 0–6 על נבחרת ליכטנשטיין. כמו כן, הוא נטל חלק באליפות אירופה עד גיל 21 לשנת 2019.

==תארים==
;רומא
* קונפרנס ליג (1): 2021/22

==קישורים חיצוניים==

* [https://www.asroma.com/en/team/players-and-staff/gianluca-mancini#tab_player-stats=distribution&tab_player=profile הפרופיל של מנצ'יני באתר הרשמי של רומא]

==הערות שוליים==

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני פרוג'ה
קטגוריה:כדורגלני אטאלנטה
קטגוריה:כדורגלני רומא
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:איטלקים שנולדו ב-1996
בואאה

בואאה (בצרפתית: Buéa) היא עיר בקמרון שמשמשת כבירת האזור הדרום-מערבי של קמרון.

== גאוגרפיה ==
היא נמצאת כ-235 קילומטרים מיאונדה, בירת קמרון.

== אקלים ==
הטמפרטורה הממוצעת היא 16 מעלות צלזיוס. החודש הכי חם הוא פברואר (20 מעלות צלזיוס). החודש הכי קר הוא אוגוסט (12 מעלות צלזיוס). כמות המשקעים הממוצעת היא 2,338 מילימטרים בשנה. חודש ספטמבר הוא החודש שיש בו הכי הרבה גשם (366 מ"מ גשם), וחודש ינואר הוא החודש שיש בו הכי פחות גשם (23 מ"מ גשם).

== תנועה ותחבורה ==
העיר ממוקמת ליד הכביש הלאומי N8.

== קישורים חיצוניים ==

== הערות שוליים ==

קטגוריה:קמרון: ערים
קומבה (קמרון)

קומבה (בצרפתית: Kumba) היא עיירה בקמרון שנמצאת באזור דרום-מערב.

== גאוגרפיה ==
קומבה נמצאת כ-49 קילומטרים מבואאה, בירת האזור וכ-231 קילומטרים מיאונדה, בירת קמרון.

== אקלים ==
הטמפרטורה הממוצעת היא 21 מעלות צלזיוס. החודש הכי חם הוא פברואר (23 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 2,708 מילימטרים בשנה. חודש ספטמבר הוא החודש שיש בו הכי הרבה גשם (428 מ"מ גשם), וחודש ינואר הוא החודש שיש בו הכי פחות גשם (20 מ"מ גשם).

== כלכלה ==

== תחבורה ==
העיירה ממוקמת ליד הכבישים הלאומיים N8 ו-N16.

== ערים תאומות ==

* 

== קישורים חיצוניים ==

* 

== הערות שוליים ==

קטגוריה:קמרון: ערים
קטגוריה:קמרון: קומונות
מונדמבה

מונדמבה (בצרפתית: Mundemba) היא עיירה בקמרון שנמצאת באזור דרום-מערב.

== גאוגרפיה ==
היא נמצאת כ-95 קילומטרים מבואאה, בירת האזור וכ-303 קילומטרים מיאונדה, בירת קמרון.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (15 מעלות צלזיוס). כמות המשקעים הממוצעת היא 3,124 מילימטרים בשנה. חודש ספטמבר הוא החודש שיש בו הכי הרבה גשם (571 מ"מ גשם), וחודש ינואר הוא החודש שיש בו הכי פחות גשם (23 מ"מ גשם).

== תחבורה ==
העירה ממוקמת ליד הכביש הלאומי N16.

== קישורים חיצוניים ==

* 

== הערות שוליים ==

קטגוריה:קמרון: ערים
מאמפה

מאמפה (בצרפתית: Mamfé) היא עיר בקמרון שנמצאת באזור דרום-מערב.

== גאוגרפיה ==
היא נמצאת כ-173 קילומטרים מבואאה, בירת האזור וכ-312 קילומטרים מיאונדה, בירת קמרון.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא דצמבר (22 מעלות צלזיוס). החודש הכי קר הוא אוגוסט (10 מעלות צלזיוס). כמות המשקעים הממוצעת היא 3,931 מילימטרים בשנה. חודש ספטמבר הוא החודש שיש בו הכי הרבה גשם (605 מ"מ גשם), וחודש ינואר הוא החודש שיש בו הכי פחות גשם (40 מ"מ גשם).

== תנועה ותחבורה ==
העיר ממוקמת ליד הכביש הלאומי N6.

== קישורים חיצוניים ==

* 

== הערות שוליים ==

קטגוריה:קמרון: ערים
יחסי גיאנה–טורקיה

יחסי גיאנה–טורקיה הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה הטורקית.

== סקירה כללית ==
בין הרפובליקה השיתופית של גיאנה לבין הרפובליקה הטורקית מתקיימים יחסים דיפלומטיים.

במהלך הוועידה השישית של ארגון הסחר העולמי בחודש דצמבר 2005 בהונג קונג נחתם הסכם שיתוף פעולה כלכלי בין גיאנה לבין טורקיה. באוקטובר 2009 ביקר נשיא גיאנה בהרט ג'גדאו יחד עם שר הכלכלה והאוצר של גיאנה באיסטנבול שבטורקיה על מנת להשתתף בכינוס הבנק העולמי השנתי.

ב-2010 הוערך הסחר שבין שתי המדינות ב-8 מיליון דולר אמריקאי, מהם 5.5 מיליון ייצוא טורקי לגיאנה ו-2.5 מיליון ייבוא טורקי מגיאנה.

== נציגויות דיפלומטיות ==
* גיאנה אינה מיוצגת בטורקיה, הן בדרג השגרירות והן בדרג הקונסולרי.
* טורקיה אינה מיוצגת בגיאנה, הן בדרג השגרירות והן בדרג הקונסולרי. טורקיה האמינה את שגרירותה שבקראקס, בירת ונצואלה, על גיאנה.

== קישורים חיצוניים ==
* [http://www.mfa.gov.tr/relations-between-turkey-guyana.en.mfa היחסים שבין טורקיה לגיאנה], אתר משרד החוץ הטורקי
דונסנטפאל

דונסנטפאל (בהונגרית: Dunaszentpál) הוא כפר במחוז גיור-מושון-שופרון שבצפון-מערב הונגריה.

בדונסנטפאל חיו 13 יהודים בשנת 1880.

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=15875 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
אנשה

אנשה (בהונגרית: Enese) הוא כפר במחוז גיור-מושון-שופרון שבצפון-מערב הונגריה.

באנשה חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|102
|
|-
|1880
|15
|451
|-
|1910
|6
|
|-
|1920
|2
|
|-
|1930
|2
|
|-
|1941
|2
|754
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=15033 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
האמבל בנדל

האמבל בנדל (באנגלית: Humble Bundle; בתרגום חופשי לעברית: חבילה צנועה) הוא אתר אינטרנט להפצה דיגיטלית של חבילות של משחקי וידאו, במתכונת "שלם כפי יכולתך". האתר ידוע בכך שהוא מאפשר ללקוח לחלק את הסכום בין מפתחי המשחק וארגוני צדקה בנושאים שונים. האתר גם תומך במשחקים שמפותחים על ידי אנשים עצמאיים (משחקי אינדי) וללא DRM. עד סוף יוני 2019 נתרם באתר סכום של כ-150 מיליון דולר אמריקאי לטובת מעל 50 ארגוני צדקה שונים, בהם קרן החזית האלקטרונית, הצלב האדום האמריקאי, Charity: Water ועוד.

==היסטוריה==
האתר נוסד ב-2010 על ידי היזם והמפתח העצמאי האמריקאי ג'ף רוזן, ששם לב להצלחה של חבילות משחקים בסטים ומכירות גבוהות של משחקים במתוכנת "שלם כפי יכולתך".

רוזן רצה שהליך הקנייה יהיה כמה שיותר ידידותי למשתמש, ועל כן לא חייב את הקונים להרשם לאתר. עוד הוא הוסיף את האפשרות לתת חלק מן הכסף לארגוני צדקה שונים, כמו Child's Play.

באוקטובר 2017 החברה נקנתה על ידי תאגיד IGN. הוחלט כי המתכונת העסקית לא צפויה להשתנות.

==פעילויות עסקיות==
===Humble Weekly Bundle===
זוהי החבילה הנפוצה ביותר באתר. לכל חבילה יש מספר מאפיינים דומים:
* כדאיות – כל חבילה נמכרת בהנחה של עשרות אחוזים ביחס למחיר הבסיסי.
* זמינות – כל חבילה זמינה לאורך זמן של שבועיים בלבד. לאחר מכן היא תוחלף באחרת.
* שיטת התשלום – כל חבילה כולל 3 דירוגים:
*# שלם דולר 1 או יותר – בדירוג זה הלקוח יקבל מספר פריטים בסיסיים
*# שלם מעל הממוצע – בדירוג זה הלקוח יקבל בנוסף לפרטי הדירוג הנמוך יותר עוד מספר פריטים
*# שלם מעל X דולר – בדירוג זה הלקוח יקבל את כל מה שהחבילה מציעה
* חלוקת התשלום – ניתן לחלק את התשלום בין שלוש קטגוריות: מפתחי התוכן של החבילה, ארגוני צדקה שונים ו-Humble Tip.

עד לשנת 2015 האתר הציע רק חבילות הקשורות משחקי וידאו למחשב, אך מאז ישנן גם הצעות לספרים דיגיטליים, קומיקס ותוכנות מחשב.

===Humble Store===
חנות לקניית משחקים נפרדים, לרוב עם הצעות הנחה על משחקי אינדי. כ-10 אחוזים מכל קניה עוברים לארגוני צדקה.

===Humble Monthly/Humble Choice===
חבילה חודשית מתחלפת בעלות 12 דולרים, שכוללת אחד או שני משחקי טריפל A, ובנוסף עוד 4–6 משחקי אינדי שנחשפים בתחילת החודש שלאחר מכן.

בדצמבר 2019, Humble Monthly שינה את מתכונתו ל-Humble Choice: מעתה כל המשחקים גלויים למשתמש, אבל המחירים עלו לכדי 15\20 דולרים לחודש.

בנוסף, בהתחברות ל humble choice תתקבל גישה ל humble trove: רשימה של משחקי אינדי ללא drm שכלולים בשירות.

==קישורים חיצוניים==

* 

* 

קטגוריה:אתרי מסחר אלקטרוני אמריקאיים
קטגוריה:אתרי אינטרנט שהושקו ב-2010
פר (כפר)

פר (בהונגרית: Pér) הוא כפר במחוז גיור-מושון-שופרון שבצפון-מזרח הונגריה. כמו יישובים רבים באירופה, גם אוכלוסיית קאנו קטנה משמעותית בשנים האחרונות, מ-546 תושבים בשנת 1990 עד 363 תושבים בשנת 2018 (ירידה של כ-30%).

במפקד שנערך בשנת 2011, 89.4% מהאוכלוסייה הצהירו שהם הונגרים, 0.2% צוענים, 0.8% גרמנים, 0.4% רומנים ו- 10.5% נמנעו. החלוקה הדתית הייתה כדלהלן: 54.5% קתולית, רפורמה 8.8%, לותרנית 2%, ללא דת 6.5% ו- 27.2% לא הצהירו.

==יהודי פר==
בפר חיו במהלך השנים מעט יהודים 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|44
|2,186
|-
|1910
|7
|
|-
|1920
|7
|
|-
|1930
|13
|
|-
|1941
|5
|2,196
|-
|}

== קישורים חיצוניים ==

* 

== הערות שוליים ==

קטגוריה:הונגריה: כפרים